ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
ஐஸாலில் இந்திய மக்கள் தகவலியல் நிறுவனத்தின்  வடகிழக்கு மண்டல வளாகத்தை குடியரசுத் தலைவர் திறந்து வைத்தார்
ஐஸாலில் இந்திய மக்கள் தகவலியல் நிறுவனத்தின்  வடகிழக்கு மண்டல வளாகத்தை குடியரசுத் தலைவர் திருமதி திரௌபதி முர்மு திறந்து வைத்தார். மிசோரம் மாநிலத்திற்கு பயணம் மேற்கொண்டுள்ள அவர், மிசோரம் பல்கலைக் கழகத்தில் உள்ள இந்த மையத்தை காணொலி வாயிலாக இன்று திறந்து வைத்தார். இந்த நிறுவனம் மத்திய தகவல் ஒலிபரப்பு அமைச்சகத்தின்கீழ் இயங்கும் தன்னாட்சி நிறுவனமாகும்.
2011 ஆம் ஆண்டு ஐஐஎம்சி-யின் வடகிழக்குப்பகுதி வளாகம், மிசோரம் பல்கலைக் கழகத்தின் தற்காலிக கட்டிடத்தில் இயங்க தொடங்கியது. இதற்கான நிரந்தர கட்டிட கட்டுமானப் பணிகள் 25 கோடி ரூபாய் மதிப்பீட்டில் 2015 ஆம் ஆண்டு தொடங்கி 2019 ஆம் ஆண்டு நிறைவடைந்தது. இதற்கென 8 ஏக்கர் நிலம் மிசோரம் பல்கலைக் கழகத்தால் வழங்கப்பட்டது. இதில் ஐஐஎம்சி-க்கான நிர்வாக கட்டிடம், வகுப்பறைகளுக்கான கட்டிடம், மாணவர் விடுதிகளுக்கான கட்டிடம், ஆசிரியர்களுக்கான குடியிருப்புகள் ஆகியவை தனித்தனியாக கட்டப்பட்டுள்ளன.
இந்த நிறுவனம் தொடங்கப்பட்டதில் இருந்து, இந்த வளாகத்தில், ஆங்கில இதழியலில் முதுநிலை பட்டயப்படிப்பு வழங்கப்படுகிறது. இதில் படிக்கும் பெரும்பாலான மாணவர்கள் இந்தியாவின் பல்வேறு பகுதிகளில் சேர்ந்தவர்களாக உள்ளனர். வடகிழக்கு மாநிலங்களைச் சேர்ந்த மாணவர்களும் இதில் படித்து பயன்பெறுகின்றனர்.
இந்த வளாகத்தில் பயிலும் மாணவர்களுக்கு வளாக நேர்காணல் மூலமாக புகழ்பெற்ற முன்னணி ஊடக நிறுவனங்களில் வேலைவாய்ப்புக்கு ஏற்பாடு செய்யப்படுகிறது. இந்த கல்வியாண்டில் இருந்து வடகிழக்கு வளாகத்தில் இந்த ஐஐஎம்சி-யில் டிஜிட்டல் ஊடகம் தொடர்பான முதுநிலை பட்டயப் படிப்பும் தொடங்கப்பட்டுள்ளது.
தற்போதைய சூழலில் டிஜிட்டல் ஊடகங்களின் முக்கியத்துவத்தை கருத்தில் கொண்ட இந்த படிப்பு இந்த நிறுவனத்தில் தொடங்கப்பட்டுள்ளது. இந்த நிறுவனம் தொடங்கப்பட்டதில் இருந்தே இதன் மண்டல இயக்குநராக திரு எல் ஆர் செய்லோ பொறுப்பு வகித்து வருகிறார்.
ஐஐஎம்சி என்பது 1965 ஆம் ஆண்டு தகவல் ஒலிபரப்பு அமைச்சகத்தால் தொடங்கப்பட்டது. ஊடகத்துறையினரில் முன்னேற விரும்புபவர்களுக்கு பயிற்சி அளிக்கும் வகையில் தொடங்கப்பட்ட இந்த நிறுவனம் பின்னர் நாட்டின் பல்வேறு பகுதிகளில் 5 மண்டல வளாகங்களை கொண்டதாக விரிவுபடுத்தப்பட்டது.
மனித வள மேம்பாட்டு அமைச்சகம்
வீட்டிலேயே கல்வி கற்கும் முறையில் பெற்றோரின் பங்களிப்பு குறித்த வழிகாட்டுதல்களை கல்வி அமைச்சகம் வெளியீடு
பள்ளிகள் மூடியிருக்கும் காலகட்டம் மற்றும் அதையும் கடந்து வீட்டிலேயே கல்வி கற்கும் முறையில் பெற்றோரின் பங்களிப்பு குறித்த வழிகாட்டுதல்களை கல்வி அமைச்சகத்தின் பள்ளி கல்வி மற்றும் எழுத்தறிவு துறை வெளியிட்டுள்ளது.
இது குறித்து தமது டிவிட்டர் பக்கத்தில் பதிவிட்டுள்ள மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’, பெற்றோரின் படிப்பறிவு எந்தளவில் இருந்தாலும், குழந்தைகளின் வளர்ச்சி மற்றும் கற்றலில் அவர்களது பங்களிப்பின் முக்கியத்துவத்தை கருத்தில் கொண்டு, பெருந்தொற்றின் இந்த புதிய காலகட்டத்தில், பள்ளிகள் மூடியிருக்கும் சமயத்தில், ‘ஏன்’, ‘என்ன’ மற்றும் ‘எவ்வாறு’ குறித்த தகவல்களை வழங்குவதை இந்த வழிகாட்டுதல்கள் நோக்கமாக கொண்டுள்ளது என்று தெரிவித்துள்ளார். இல்லமே முதல் பள்ளி, பெற்றோரே முதல் ஆசிரியர்கள் என்று அவர் மேலும் கூறியுள்ளார்.
பாதுகாப்பான, ஈடுபாட்டுடன் கூடிய மற்றும் நேர்மறையான கற்றல் சூழலை உருவாக்குதல், குழந்தைகள் மீது நியாயமான எதிர்பார்ப்புகளை வைத்தல், ஆரோக்கியத்தை பராமரித்து சத்துள்ள உணவுகளை உண்ணுதல், குழந்தைகளுடன் மகிழ்ச்சியாக இருத்தல் ஆகியவற்றின் மீது வீட்டுமுறை கற்றல் வழிகாட்டுதல்கள் கவனம் செலுத்துகின்றன.
இவை பெற்றோருக்கானவை மட்டுமே அல்லாமல், பராமரிப்பாளர்கள், இதர குடும்ப உறுப்பினர்கள், தாத்தா பாட்டிகள், சமூக உறுப்பினர்கள், சகோதர சகோதரிகளுக்கும் உரித்தானவை ஆகும்.
வீட்டுப்பாடம், கல்வி சார்ந்த நடவடிக்கைகள், முடிவுகள் மற்றும் திட்டமிடுதல் உள்ளிட்டவற்றில் பெற்றோரை ஈடுபடுத்துமாறு பள்ளிகளை இந்த வழிகாட்டுதல்கள் அறிவுறுத்துகின்றன.
குறைந்த எழுத்தறிவுள்ள அல்லது கல்வியறிவு இல்லாத பெற்றோருக்காக தனி அத்தியாயம் இணைக்கப்பட்டுள்ளது. இத்தகைய பெற்றோருக்கு ஆதரவளிப்பதற்கான நடவடிக்கைகளை பள்ளிகள், ஆசிரியர்கள் மற்றும் தன்னார்வலர்கள் எடுக்கலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728509
அறிவியல் மற்றும் தொழில்நுட்பத்துறை
பருவநிலை மாற்றத்தை எதிர்கொள்வதற்கு தேவையான உள்ளூர் அளவிலான நடவடிக்கைகள் குறித்து நிபுணர்கள் ஆலோசனை
பருவநிலை மாற்றத்தால் பாதிக்கப்படக்கூடிய வாய்ப்பு இந்தியாவில் உள்ள அனைத்து 612 மாவட்டங்களுக்கும் இருந்தாலும், பெரும்பாலும் நாட்டின் கிழக்கு பகுதியில் உள்ள 100 மாவட்டங்கள் பாதிக்கப்படக்கூடிய வாய்ப்பு அதிகம் என்று ஐஐஎஸ்சி, பெங்களூரு, ஐஐடி மண்டி மற்றும் ஐஐடி கவுகாத்தி ஆகியவை இணைந்து நடத்திய அறிவியல் மற்றும் தொழில்நுட்பத் துறை ஆதரவு பெற்ற ஆய்வில் தெரியவந்துள்ளது.
கிழக்கு இந்தியாவில் இருக்கும் ஜார்கண்ட், மிசோராம், ஒடிசா, சத்திஸ்கர், அசாம், பிகார், அருணாச்சலப் பிரதேசம் மற்றும் மேற்கு வங்கம் ஆகிய எட்டு மாநிலங்களில் பாதிப்பு ஏற்படக்கூடிய வாய்ப்புகள் அதிகம் என்று, கொள்கை ஒருங்கிணைப்பு & திட்ட மேலாண்மை பிரிவின் மூத்த ஆலோசகர் மற்றும் தலைவரும், அறிவியல் மற்றும் தொழில்நுட்பத் துறையின் பருவநிலை மாற்ற நிபுணருமான டாக்டர் அகிலேஷ் குப்தா கூறினார்.
சிஏபி-ஆர்ஈஎஸ் அறிவியல் மற்றும் தொழில்நுட்பத் துறை-இந்திய அரசு திட்டத்தின் கீழ் ஏற்பாடு செய்யப்பட்ட ‘பருவநிலை எதிர்ப்பு திட்டத்தை உள்ளூர்மயமாக்கல்: 2050 மற்றும் 2100-ம் ஆண்டுகளுக்கான லட்சியம்’ எனும் இரண்டு நாள் கொள்கை சார்ந்த கூட்டத்தின் தொடக்க நிகழ்ச்சியில் பேசிய அவர், “நாட்டிலுள்ள 100 மிகவும் பாதிக்கப்படக்கூடிய மாவட்டங்களில், அசாம், பிகார், ஜார்கண்ட், உத்தரப் பிரதேசம் மற்றும் ஒடிசா ஆகிய ஐந்து கிழக்கிந்திய மாநிலங்களில் 70 சதவீதம் உள்ளன,” என்றார்.
அடுத்த இரண்டு தசாப்தங்கள் மிகவும் முக்கியம் என்றும், பருவநிலை மாற்றத்தை எதிர்கொள்வதில் அறிவியல் மற்றும் தொழில்நுட்பம் முக்கிய கருவியாக விளங்குவதாகவும் அவர் தெரிவித்தார்.
சர்வதேச தட்பவெப்பத்தில் இரண்டு சதவீதம் அதிகரிப்பு என்பது எதிர்ப்பார்ப்பதை விட முன்னதாகவே நிகழக்கூடும் என்றும், இதன் காரணமாக இந்தியாவின் வேளாண்மை, சுகாதாரம் மற்றும் நீர் பாதுகாப்பு துறைகளில் மிகப்பெரிய பாதிப்பு ஏற்படலாம் என்றும், இந்த சவாலை திறம்பட எதிர்கொள்ள வேண்டிய நிலையில் இந்தியா இருக்கிறதென்றும் அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751720
பிரதமர் அலுவலகம்
இஸ்ரேல் நாட்டின் 75-வது சுதந்திர ஆண்டை முன்னிட்டு பிரதமர் திரு பெஞ்சமின் நெதன்யாஹு மற்றும் அந்நாட்டு மக்களுக்கு பிரதமர் வாழ்த்து
இஸ்ரேல் நாட்டின் 75-வது சுதந்திர ஆண்டை முன்னிட்டு பிரதமர் திரு பெஞ்சமின் நெதன்யாஹு மற்றும் அந்நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
தொடர் ட்விட்டர் பதிவுகளில் அவர் கூறியிருப்பதாவது:
“75-வது சுதந்திர ஆண்டை முன்னிட்டு எனதருமை நண்பர் திரு பெஞ்சமின் நெதன்யாஹுவிற்கும், அந்நாட்டு மக்களுக்கும் மனமார்ந்த நல்வாழ்த்துகள்.”
பிரதமர் அலுவலகம்
தியாகிகள் தினத்தை முன்னிட்டு தியாகிகளுக்கு பிரதமர் மரியாதை
தியாகிகள் தினத்தை முன்னிட்டு பகத் சிங், சுக்தேவ், ராஜ்குரு ஆகியோருக்கு பிரதமர் திரு. நரேந்திர மோடி இன்று மரியாதை செலுத்தியுள்ளார்.
“தியாகிகள் தினத்தன்று, நாட்டின் விடுதலைக்குப் போராடி தமது இன்னுயிர் நீத்த தியாகிகளும், புரட்சியாளர்களுமான பகத் சிங், சுக்தேவ், ராஜ்குருவிற்கு வீரவணக்கங்கள். பாரத அன்னையின் தலைசிறந்த இந்த புதல்வர்களின் தியாகங்கள் நாட்டின் ஒவ்வொரு தலைமுறையினருக்கும் தொடர்ந்து ஊக்கமளிக்கும். ஜெய் ஹிந்த்! ”, என்று தமது சுட்டுரைச் செய்தியில் பிரதமர் தெரிவித்துள்ளார்.
குடியரசுத் தலைவர் செயலகம்
திரு.கே.ஆர்.நாராயணனின் பிறந்த நாளில், குடியரசுத் தலைவர் அவருக்கு அஞ்சலி செலுத்தினார்
குடியரசுத் தலைவர் திருமதி.திரௌபதி முர்மு, மறைந்த முன்னாள் குடியரசுத் தலைவர் திரு.கே.ஆர்.நாராயணனின் பிறந்தநாளை முன்னிட்டு, குடியரசுத் தலைவர் மாளிகையில் இன்று அவருக்கு அஞ்சலி செலுத்தினார். குடியரசுத் தலைவர் மற்றும் அதிகாரிகள், திரு.நாராயணனின் திருவுருவப் படத்துக்கு மலர் தூவி மரியாதை செலுத்தினர்.
நிதி அமைச்சகம்
மத்திய அரசின் 2018-19 ஆம் நிதியாண்டுக்கான, ஜூன் 2018 வரையிலான கணக்குகளின் மாதாந்திர ஆய்வு
மத்திய அரசின், ஜூன் 2018 வரையிலான கணக்குகளின் மாதாந்திர செலவு விவரம் ஒருங்கிணைக்கப்பட்டு அதன் அறிக்கை வெளியிடப்பட்டுள்ளது.
அந்த அறிக்கையின் முக்கிய அம்சங்கள் வருமாறு-
2018 ஜூன் மாதம் வரை மத்திய அரசுக்கு, ரூ.2,78,614 கோடி  வரப்பெற்றுள்ளது. இதில் ரூ.2,37,170 கோடி வரி வருவாய்  ஆகும். வரி அல்லாத வருவாய் ரூ.30,601 கோடி மற்றும் கடன் அல்லாத முதலீட்டு வரவுகள் ரூ.10,843 கோடியாகும். கடன் அல்லாத முதலீட்டு வரவுகளில், திரும்ப வசூலிக்கப்பட்ட கடன் தொகை  மற்றும் பொதுத் துறை நிறுவனங்களின் பங்கு விலக்கல்  ஆகும்.
மத்திய வருவாயில் மாநிலங்களின் பங்காக ரூ.1,57,527 கோடி மாநில அரசுகளுக்கு இதுவரை வழங்கப்பட்டுள்ளது. இது கடந்த 2017-18-ம் ஆண்டில் வழங்கப்பட்டதை விட ரூ.12,982 கோடி அதிகமாகும்.
மத்திய அரசால் செலவிடப்பட்ட மொத்த செலவுத் தொகை ரூ.7,07,647 கோடி  ஆகும். இதில், ரூ.6,20,659 கோடி வருவாய் கணக்கிலும், ரூ.86,988 கோடி முதலீட்டுக் கணக்கிலும் செலவிடப்பட்டுள்ளது. மொத்த வருவாய் செலவினமான ரூ.1,44,915 கோடியில், முக்கிய திட்டங்களுக்கான மானியத் தொகையில் வட்டியாக மட்டும் ரூ.1,16,820 கோடி செலவிடப்பட்டுள்ளது.
(Visitor Counter : 88
பாதுகாப்பு அமைச்சகம்
குளிர்காலத்திற்கு இருப்பு வைக்க அதிகளவில் பொருட்களை ஏற்றிச் செல்லும் ஐஏஎஃப் விமானங்கள்
இந்திய விமானப்படை மற்றும் இந்திய ராணுவம் இணைந்து ‘ஆபரேஷன் ஹெர்குலஸ்’ என்னும் கூட்டு நடவடிக்கையை நவம்பர் 15-ந் தேதி மேற்கொண்டன. குளிர் காலத்தில் இருப்பு வைப்பதற்காக வடபகுதிக்கு அதிக அளவில் விரைவாக பொருட்கள் விநியோகத்தை வலுப்படுத்துவதே இதன் நோக்கமாகும்.
இந்த விநியோகத்திற்கு சி-17, ஐஎல்76, ஏஎன்-32, ரக விமானங்கள் மேற்கு பிராந்திய விமானப்படைத் தளத்திலிருந்து இதற்காக புறப்பட்டுச் செல்கின்றன. கடந்த காலங்களில் தளவாடங்கள் மற்றும் பொருட்களை விரைவாக ஏற்றிச் செல்வதில் முக்கியப் பங்கு வகிக்கும் இந்திய விமானப்படையின் பொருள் ஏற்றிச் செல்லும் திறனை வெளிகாட்டும் வகையில் இந்த முயற்சி மேற்கொள்ளப்படுகிறது.
•••••
(Visitor Counter : 182
நிலக்கரி அமைச்சகம்
“வேலைநிறுத்தத்தை முறியடிக்க கோல் இந்தியா நிறுவனம் முழு முயற்சி”
வணிக ரீதியில் சுரங்கங்களைப் பயன்படுத்துவதைக் கண்டித்து கோல் இந்தியா லிமிடெட் நிறுவனத்தின்  தொழிற்சங்கங்கள் ஏப்ரல் 16-ஆம் தேதி ஒருநாள் வேலைநிறுத்தம் நடத்துவதாக அறிவித்திருந்தன.
இந்த அறிவிப்பை அடுத்து தொழிற்சங்கங்களுக்கு ஏற்பட்ட சந்தேகங்களைக் களைந்து ஆக்கபூர்வமாகச் செயல்பட மத்திய ரயில்வே மற்றும் நிலக்கரித் துறை அமைச்சர் திரு. பியூஷ் கோயல் மும்பையில் பிஎம்எஸ் எச்எம்எஸ், ஏஐடியுசி, சிஐடியு ஆகிய தொழிற்சங்கங்களுடன் பேச்சுவார்த்தை நடத்துவதற்கு அழைப்பு விடுத்திருந்தார்.
அதைத் தொடர்ந்து அடுத்த கட்டப் பேச்சுவார்த்தை நிலக்கரித் துறைச் செயலருடன் நடைபெற்றது. இதன் விளைவாக நான்கு முக்கிய தொழிற்சங்கங்கள் தங்களது வேலைநிறுத்ததைக் கைவிடுவதாக அறிவித்தன. அதிலும் பிஎம்எஸ், எச்எம்எஸ் ஆகியற்றின் தலைவர்கள் வேலைநிறுத்தத்தைக் கைவிடுவதாகக் கையெழுத்திட்டனர்.
ஏஐடியுசி கையெழுத்திட்டு அதிகாரபூர்வமாக ஒப்புதல் அளிக்காவிட்டாலும் அவர்களும் வேலைநிறுத்தத்தைக் கைவிடுவதாக உறுதியளித்துள்ளனர்.
சிஐடியு தொழிற்சங்கம் மட்டுமே வேலைநிறுத்ததைத் தொடரப் போவதாகக் கூறியதுடன், சுரங்கத் தொழிலை வணிக ரீதியில் பயன்படுத்தும் முயற்சியைக் கண்டித்து எதிர்ப்புத் தினத்துக்கு அழைப்பு விடுத்தது.
இந்நிலையில், நிலக்கரி உற்பத்தியில் பாதிப்பு நேராமல் இருக்கவும் சுரங்கத்திலிருந்து எடுக்கப்படும் நிலக்கரியைக் கையாள்வது சுமுகமாக நடைபெறவும் விரிவான ஏற்பாடுகள் செய்யப்பட்டுள்ளன. எல்லாச் சுரங்கங்களிலும் நிலக்கரி தோண்டியெடுப்பதற்கான ஏலம் விடுவதற்குப் பலமுனை நடவடிக்கைகள் மேற்கொள்ளப்பட்டுவருகின்றன.
மேலும் விவரங்களுக்கு : http://pib.nic.in/ வலைப்பக்கம் காணவும்.
பிரதமர் அலுவலகம்
சோசியலிஸ்ட் வியட்நாம் குடியரசின் பிரதமருக்கும் நமது பிரதமருக்கும் இடையே தொலைபேசி உரையாடல்
பிரதமர் திரு. நரேந்திர மோடி இன்று சோசியலிஸ்ட் வியட்நாம் குடியரசின் பிரதமர் திரு. இங்குயென் சுவான் புக்குடன் தொலைபேசியில் கலந்துரையாடினார்.
கோவிட்-19 பெருந்தொற்றின் காரணமாக ஏற்பட்டுள்ள சூழல் குறித்தும் இந்தச் சவாலை எதிர்கொள்ள எடுக்கப்பட்டு வரும் நடவடிக்கைகள் குறித்தும் இரு தலைவர்களும் விவாதித்தனர்.
கோவிட்-19 தொற்றை எதிர்த்துப் போராடுவதற்குத் தேவைப்படும் மருத்துவ உபகரணங்கள் வழங்குவது உட்பட இருதரப்பு ஒத்துழைப்புக்கும் பல வாய்ப்புகள் உள்ளன என்பதை தலைவர்கள் ஒப்புக் கொண்டுள்ளனர். அவரவர் நாட்டில் உள்ளவர்கள் அடுத்த நாட்டின் குடிமக்களுக்குத் தேவையான உதவிகளைச் செய்வதற்கு இருவரும் பொறுப்பேற்றுக் கொண்டனர்.
இந்தியா – வியட்நாம் இரண்டு நாடுகளுக்கும் இடையில் செயல் உத்தி சார்ந்த பரஸ்பர பங்கேற்பின் முக்கியத்துவத்தை இரண்டு தலைவர்களும் வலியுறுத்தினர். பல்வேறு பிரிவுகளில் அண்மைக்காலத்தில் ஏற்பட்டு வரும் முன்னேற்றங்கள் குறித்து அவர்கள் தங்களின் திருப்தியை தெரிவித்தனர். மேலும் பிராந்திய மற்றும் சர்வதேச முன்னேற்றங்கள் குறித்தும் அவர்கள் ஆய்வு செய்தனர்.
பெருந்தொற்றுக்கு எதிரான நடவடிக்கைகளை ஒருங்கிணைப்பதற்கும் இருதரப்பு உறவுகள் குறித்த மற்ற அம்சங்களை ஒருங்கிணைப்பதற்கும் வரும் நாட்களில் இரு நாடுகளின் குழுக்களும் தொடர்ந்து ஒன்றுக்கு ஒன்று தொடர்பில் இருக்க வேண்டும் என்பதை இரு தலைவர்களும் ஏற்றுக் கொண்டனர்.
தற்போதைய நெருக்கடி நிலையில் வியட்நாம் மக்களின் ஆரோக்கியத்துக்கும் நல்வாழ்வுக்கும் பிரதமர் தனது வாழ்த்துக்களைத் தெரிவித்துக் கொண்டார்.
(
இந்திய போட்டிகள் ஆணையம்
மைக்ரோ லைஃப் சயின்சஸ் பிரைவேட் லிமிடெட் நிறுவனத்தை சவுத் எல்ம் இன்வெஸ்ட்மென்ட்ஸ் பி.வி. நிறுவனம் வாங்குவதற்கு சிசிஐ ஒப்புதல் அளித்துள்ளது
மைக்ரோ லைஃப் சயின்சஸ் பிரைவேட் லிமிடெட் நிறுவனத்தை சவுத் எல்ம் இன்வெஸ்ட்மென்ட்ஸ்  பி.வி. நிறுவனம் வாங்குவதற்கு சிசிஐ ஒப்புதல் அளித்துள்ளது.
எஸ்இஐ நிறுவனம் நெதர்லாந்து சட்டங்களின் கீழ் ஒருங்கிணைக்கப்பட்ட முதலீட்டு நிறுவனமாகும். இதன் பங்குதாரர்களின் குறிப்பிட்ட தனியார் சமபங்கு நிதியங்கள் வார்பர்க் பின்கஸ் எல்எல்சி நிறுவனத்தால் நிர்வகிக்கப்படுகிறது.
இந்தியாவில் இந்த நிறுவனம் தமது துணை நிறுவனங்களுடன் இணைந்து ஸ்டென்ட், இதய வால்வுகள், செயற்கை உறுப்புகள் போன்ற பல வகையான மருத்துவ கருவிகள் மற்றும் சாதனங்களின் வணிகத்தில் ஈடுபட்டுள்ளது. மேலும் அறுவை சிகிச்சைக்கான ரோபோக்கள் அல்ட்ரா சோனிக் கருவிகள் போன்ற தனித்தன்மை மிக்க மருத்துவ உபகரணங்களை மருத்துவமனைகளுக்கு விற்பதிலும் ஆராய்ச்சி மற்றும் மேம்பாட்டு பணிகளிலும் ஈடுபடுகிறது.
உணவுப் பதப்படுத்துதல் தொழிற்சாலைகள் அமைச்சகம்
பிரதமரின் விவசாயிகள் மேம்பாட்டு திட்டத்தின் கீழ் இலக்குகள்
பிரதமரின் விவசாயிகள் மேம்பாட்டுத் திட்டம்  என்பது தேவையின் அடிப்படையில் செயல்படுத்தப்படும் திட்டமாகும். நாடு முழுவதும் உள்ள தொழில் முனைவோர் மற்றும் முதலீ்ட்டாளர்களிடமிருந்து முன் மொழிவுகள் பெறப்பட்டு துணைத் திட்டங்கள் அவ்வப்போது வெளியிடப்படுகின்றன. மாநில அரசுகளின் நிறுவனங்கள், பொதுத்துறை நிறுவனங்கள், கூட்டுறவு நிறுவனங்கள், தன்னார்வத் தொண்டு நிறுவனங்கள், தனியார் துறை நிறுவனங்கள், மகளிர் சுயஉதவிக் குழுக்கள் போன்றவை வழிகாட்டுதல்களை சமர்பிர்க்க தகுதி உடையவையாகும். இந்த நிறுவனங்களுக்கு மானிய அடிப்படையில் உணவுப் பதப்படுத்தும் மையங்களை அமைக்க நிதி உதவி வழங்கப்படும்.
இந்த திட்டத்தின் கீழ் 2017 - 18 முதல் 2022 - 23 வரை பல்வேறு துணை திட்டங்களுக்கு ரூ. 4099.76 கோடி ஒதுக்கீடு செய்யப்பட்டு அதில் ரூ. 3312.63 கோடி விடுவிக்கப்பட்டுள்ளது. இந்த திட்டத்தின் கீழ் மொத்தம் 1098 உணவுப் பதப்படுத்தும் துணைத் தொழில் திட்டங்களுக்கு ஒப்புதல் அளிக்கப்பட்டு ரூ. 8117 கோடி உதவித் தொகைகளுக்கு அனுமதி அளிக்கப்பட்டுள்ளது. தமிழ்நாட்டை பொறுத்தவரை 71 திட்டங்களுக்கும், புதுச்சேரியில் ஒரு திட்டத்திற்குமான முன் மொழிவுகளுக்கு பிரதமரின் விவசாயிகள் ஆதரவு திட்டத்தின் கீழ் உதவி வழங்க அனுமதி அளிக்கப்பட்டுள்ளது.
இந்தத் தகவலை மக்களவையில் எழுத்துப்பூர்வமாகத் அளித்த பதிலில் உணவு பதப்படுத்துதல் துறை இணை அமைச்சர் திரு பிரகலாத் சிங் பட்டேல் தெரிவித்துள்ளார்.
AD/PLM/MA/KRS
உள்நாட்டு விமானப் போக்குவரத்து அமைச்சகம்
கடந்த 7 வருடங்களில் மேலும் 6 விமான நிலையங்கள் கட்டப்பட்டு, சர்வதேச விமான நிலையங்களாக அறிவிக்கப்பட்டுள்ளன
நாட்டில் 2014-ம் ஆண்டிற்கு முன்பு 24 சர்வதேச விமான நிலையங்கள் இருந்தன. கடந்த 7 வருடங்களில் மேலும் 6 விமான நிலையங்கள் கட்டப்பட்டு, சர்வதேச விமான நிலையங்களாக அறிவிக்கப்பட்டுள்ளன.
கடந்த 7 வருடங்களில் கேரளாவில் கண்ணூர், மகாராஷ்டிராவில் ஷீரடி, உத்தரப்பிரதேசத்தில் குஷி நகர், கோவாவில் மோபா ஆகிய 4 பசுமை விமான நிலையங்கள், சர்வதேச விமான நிலையங்களாக கட்டப்பட்டுள்ளன. மேலும் ஆந்திராவில் தற்போதுள்ள திருப்பதி மற்றும் விஜயவாடா விமான நிலையங்கள் கடந்த 2017-ம் ஆண்டு சர்வதேச விமான நிலையங்களாக அறிவிக்கப்பட்டன.
இத்தகவலை மக்களவையில் விமானப் போக்குவரத்துத்துறை இணையமைச்சர் ஓய்வு பெற்ற ஜெனரல் வி கே சிங் எழுத்துப்பூர்வமாக இன்று தெரிவித்தார்.
மத்திய அமைச்சரவை
தேசிய நீர்மின் கழகம் , வடகிழக்கு மின் உற்பத்திக் கழகம் தேரி நீரியல் வளர்ச்சிக் கழகம் மற்றும் சட்லஜ் ஜல் வித்யூத் நிகாம் ஆகிய நிறுவனங்களில், வாரிய நிலைக்கு கீழ் நிலையில் உள்ள அதிகாரிகளுக்கான சம்பள வீதங்களை, 01.01.1997 முதல் வரன்முறைப்படுத்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய எரிசக்தித்துறை 04.04.2006 மற்றும் 01.09.2006 தேதிகளில் பிறப்பித்த உத்தரவு அடிப்படையில், தேசிய நீர்மின் கழகம் , வடகிழக்கு மின் உற்பத்திக் கழகம் , தேரி நீரியல் வளர்ச்சிக் கழகம் , மற்றும் சட்லஜ் ஜல் வித்யூத் நிகாம்  ஆகிய நிறுவனங்களில், வாரிய நிலைக்கு கீழ் நிலையில் உள்ள அதிகாரிகளுக்கான சம்பள வீதங்களை, 01.01.1997 முதல் வரன்முறைப்படுத்த ஒப்புதல் அளிக்கப்பட்டுள்ளது.
நடைமுறை செயல்திட்டம்:
இந்த ஒப்புதலைத் தொடர்ந்து, மத்திய எரிசக்தித் துறை 04.04.2006 மற்றும் 01.09.2006 தேதிகளில் பிறப்பித்த உத்தரவு, மத்திய பொதுத்துறை நீர்மின் நிறுவனங்களால் ஏற்றுக்கொள்ளப்பட்ட சம்பள வீதங்கள் முறைப்படுத்தப்படும்.
விளைவு:
மத்திய பொதுத்துறை நீர்மின் நிறுவனங்களில், 01.01.2007-க்கு முன் பணியில் சேர்ந்த சுமார் 5,254 அதிகாரிகள் இதன் மூலம் பயனடைவார்கள். இது அந்த அதிகாரிகளின் மன உறுதியை வலிமைப்படுத்தி, அவர்கள் பணியில் ஊக்கத்துடன் செயல்பட வழிவகுக்கும்.
செலவு விவரம்:
ஊதிய வீதங்கள் முறைப்படுத்தப்படுவதன் காரணமாக மொத்தம் ரூ.323 கோடி அளவிற்கு செலவு ஏற்படும்.
---------
(Visitor Counter : 89
ஆயுஷ்
‘விடுதலையின் அம்ரித் மகோத்சவத்தின்’ ஒரு பகுதியாக யோகா கைபேசிch செயலியை ஏழு மத்திய அமைச்சர்கள் நாளை அறிமுகப்படுத்துகின்றனர்
நாடு சுதந்திரம் அடைந்து 75 ஆண்டுகள் ஆவதை குறிக்கும் விதமாக இந்திய அரசால் தொடங்கப்பட்டுள்ள ‘விடுதலையின் அம்ரித் மகோத்சவத்தின்’ ஒரு பகுதியாக, ‘Y Break’ எனும் யோகா கைபேசிச் செயலியை ஆறு மத்திய அமைச்சர்களுடன் இணைந்து மத்திய ஆயுஷ், துறைமுகங்கள், கப்பல், நெடுஞ்சாலைகள் துறை அமைச்சர் திரு சர்பானந்த சோனோவால் விக்யான் பவனில் நாளை  நடைபெறவுள்ள வண்ணமயமான நிகழ்ச்சியில் அறிமுகப்படுத்தவுள்ளார்.
ஆகஸ்ட் 30 தொடங்கி செப்டம்பர் 5 வரை ஒரு வார காலத்திற்கு பல்வேறு நிகழ்ச்சிகளை ஆயுஷ் அமைச்சகம் திட்டமிட்டுள்ளது. நாளை நடைபெறவுள்ள நிகழ்ச்சியில், மத்திய சுகாதாரம், குடும்ப நலம், ரசாயனம் மற்றும் உரங்கள் அமைச்சர் திரு மன்சுக் லக்ஸ்மண்பாய் மாண்டவியா, சட்டம் மற்றும் நீதி அமைச்சர் திரு கிரன் ரிஜிஜு, தகவல் ஒலிபரப்பு, இளைஞர் நலன் மற்றும் விளையாட்டுத்துறை அமைச்சர் திரு ஜிதேந்திர சிங், மத்திய அறிவியல் தொழில்நுட்பம் , புவி அறிவியல், பணியாளர் மற்றும் பயிற்சி மற்றும் பிரதமர் அலுவலகம் இணை அமைச்சர் திரு ஜிதேந்திர சிங், மத்திய சுற்றுலா மற்றும் கலாச்சாரம் அமைச்சர் திருமதி மீனாட்சி லேகி மற்றும் மத்திய ஆயுஷ் மற்றும் பெண்கள் மற்றும் குழந்தைகள் மேம்பாடு அமைச்சர் டாக்டர் முஞ்சப்பாரா மகேந்திரபாய் காலுபாய் ஆகியோர் கலந்து கொண்டனர்.
பணியிடங்களில் தனிநபர்களின் செயல்திறனை அதிகரிக்கும் விதத்தில் பல்வேறு பயனுள்ள யோகா செயல்முறைகளை இந்த ஐந்து நிமிட யோகா இடைவெளி கொண்டுள்ளது. அவர்களது மன அழுத்தத்தைப் போக்கி, புத்துணர்ச்சி அளித்து, பணியில் சிறப்பான முறையில் கவனம் செலுத்த இது உதவுகிறது.
உலகெங்கும் உள்ள பணியாளர்களுக்கு பலனளிக்கும் வகையில், தலைசிறந்த நிபுணர்களால் கவனத்துடன் இது வடிவமைக்கப்பட்டுள்ளது. தடாசனா-உர்த்வா-ஹஸ்தோட்டனாசனா-தடாசனா, ஸ்கந்த சக்ரா-உத்தநாமண்டுகாசனா-கடி சக்ராசனா, அர்தசக்ராசனா, பிரசரித பதோட்டனாசனா-மூச்சை ஆழமாக இழுத்து விடுதல், நதிசோதனா பிரணாயாமா, பிரமாரி பிராணாயாமா-தியானம் ஆகிய சில எளிமையான யோகா செயல்முறைகளைக் கொண்டு இது வடிவமைக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750800
----
(Visitor Counter : 186
எஃகுத்துறை அமைச்சகம்
இந்தியாவில் பொது முடக்கம் தளர்த்தப்பட்டு வரும் காலத்தில் வாழ்க்கையையும், வாழ்வாதாரத்தையும் சமநிலையுடன் அணுகவேண்டும் என்று திரு தர்மேந்திர பிரதான் கூறியுள்ளார்.
“கோவிட்-19 காலத்தில் பணியாற்றுதல்” என்ற தலைப்பில் எஃகு அமைச்சகம் ஏற்பாடு செய்திருந்த, இணையவழிக் கருத்தரங்கில் மத்திய எஃகு பெட்ரோலியம், இயற்கை எரிவாயு அமைச்சர் திரு.தர்மேந்திர பிரதான் உரையாற்றினார். நாட்டில் தற்போது பொதுமுடக்கம் தளர்த்தப்பட்டு வருவதையடுத்து, மக்கள் பணிக்குத் திரும்பிக் கொண்டிருக்கின்றனர் என்றும், இந்த சமயத்தில் கொரோனா வைரஸ் இருந்து கொண்டு தான் இருக்கிறது என்பதை நாம் கண்டிப்பாக உணர்ந்து கொள்ள வேண்டும் என்றும், இந்தக் கிருமி நம்மைத் தாக்காமல் இருக்க, அனைத்து முன்னெச்சரிக்கைகளையும் மேற்கொள்ள வேண்டும் என்றும், நம் வாழ்க்கையையும், வாழ்வாதாரத்தையும் சமநிலையுடன் அணுக வேண்டும் என்றும் அமைச்சர் கூறினார்.
நிகழ்ச்சியில் பேசிய மத்திய எஃகுத்துறை இணை அமைச்சர் திரு.ஃபகன் சிங் குலாஸ்தே, உலக அளவிலான இந்தப் பெருந்தொற்றுக்கு எதிராக மத்திய பொதுத்துறை நிறுவனங்கள் ஆற்றிய பணிகள் குறித்துப் பேசினார். இந்தியாவில் குணமடைவோர் எண்ணிக்கை அதிக அளவில் உள்ளது என்றும், அரசு அறிவித்த பொருளாதாரத் தொகுப்பு குறித்தும், மேலும் ஆரோக்கியமான வாழ்க்கை முறையைக் கடைப்பிடிப்பதன் அவசியம் குறித்தும் அவர் உரையாற்றினார். நகர்ப்புற மக்களுடன் ஒப்பிடுகையில் கிராமப்புறங்களிலும், பழங்குடியினர் வாழும் பகுதிகளிலும் உள்ள மக்கள் குறைந்த அளவிலேயே இந்த நோயால் பாதிக்கப்பட்டிருக்கிறார்கள் என்றும், இதற்குப் பெரும்பாலான காரணம் அவர்களுடைய வாழ்க்கை முறை, உணவுப்பழக்கம் இயற்கையுடனான நெருக்கம் ஆகியவையே என்றும் கூறினார்.
இந்தத் தொற்றினால் ஏற்படக் கூடிய அபாயங்களைக் குறைப்பதற்காக மேற்கொள்ளப்பட வேண்டிய நடவடிக்கைகள் குறித்து டில்லியில் உள்ள அகில இந்திய மருத்துவ அறிவியல் நிறுவனத்தின் இயக்குநர் டாக்டர் ரன்தீப் குலேரியா எடுத்துக்கூறினார்.
மத்திய ஆயுஷ் அமைச்சகத்தின் மொரார்ஜி தேசாய் யோகா நிறுவனம்  இயக்குநர் டாக்டர். ஈஸ்வர் பசவரட்டி நோய் எதிர்ப்பு சக்தியை அதிகரித்து, ஆரோக்கியமாக வாழ்வதற்கு உதவும் அடிப்படையான யோகாசன நிலைகளையும் முறைகளையும் குறித்து விவரித்தார்.
(Visitor Counter : 171
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
விவாகரத்து பெற்ற மகள்கள் குடும்ப ஓய்வூதியத்தை பெறுவதற்கான விதிகள் தளர்த்தப்பட்டுள்ளன: டாக்டர் ஜிதேந்திர சிங்
விவாகரத்து பெற்ற மகள்கள் குடும்ப ஓய்வூதியத்தை பெறுவதற்கான விதிகள் தளர்த்தப்பட்டுள்ளன என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் கூறியுள்ளார்.
தற்போது, விவாகரத்து இன்னும் வழங்கப்படாத போதிலும், பணி செய்து கொண்டிருந்த அல்லது ஓய்வு ஊதியம் பெற்றுக் கொண்டிருந்த ஒரு மகளின் பெற்றோர் உயிரோடு இருந்த காலத்தில் விவாகரத்துக்கு விண்ணப்பித்து இருந்தாலே குடும்ப ஓய்வூதியம் பெற அவர் தகுதி உடையவர் ஆவார்.
ஓய்வூதியம் மற்றும் ஓய்வூதியர் நலத் துறையால் கொண்டுவரப்பட்டுள்ள சீர்திருத்தங்களை பற்றி ஊடகங்களிடம் பகிர்ந்துகொள்ளும் போது மேற்கண்ட தகவல்களை அமைச்சர் தெரிவித்தார்.
முன்னர் இருந்த விதிகளின்படி பணிபுரிந்து கொண்டிருந்த அல்லது ஓய்வு பெற்றுக்கொண்டிருந்த பெற்றோர் உயிருடன் இருக்கும் போதே அவர்களுடைய மகளுக்கு விவாகரத்து கிடைத்து இருந்தால் மட்டுமே அவர் குடும்ப ஓய்வூதியத்திற்கு தகுதியுடையவர் ஆவார் என்று அமைச்சர் தெரிவித்தார்.
இந்த புதிய சுற்றறிக்கையின் மூலம் ஓய்வூதியம் பெறும் தனிநபர்களின் வாழ்க்கை எளிமை ஆவதோடு, சமுதாயத்திலுள்ள விவாகாரத்து பெற்ற மகள்களுக்கு மரியாதை மிகுந்த சம உரிமைகள் கிடைக்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659364
(Visitor Counter : 349
சுரங்கங்கள் அமைச்சகம்
சுரங்கத்துறையில் உள்ள தொழில்நுட்ப சவாலை எதிர்கொள்ள ஸ்டார்டப் மற்றும் தொழில்துறைகள் உதவ முடியும் - சுரங்கத்துறை செயலாளர் திரு விவேக் பரத்வாஜ்
சுரங்கத்துறையின் ஸ்டார்டப் மாநாட்டின் இலச்சினையை சுரங்கத்துறை அமைச்சகம் இன்று வெளியிட்டது. இந்நிகழ்ச்சியில் கலந்துகொண்ட சுரங்கத்துறை செயலாளர் திரு விவேக் பரத்வாஜ், நாட்டில் சுரங்கத்துறையில் உள்ள தொழில்நுட்ப சவாலை எதிர்கொள்ள ஸ்டார்டப் மற்றும் தொழில்துறைகள் உதவ முடியும் என்று தெரிவித்தார். அதே போல் சுரங்கத்துறையின் வளர்ச்சிக்கான ஆரோக்கியமான சூழலையும் அது தீர்மானிக்கும் என்று தெரிவித்தார்.
இந்நோக்கங்களை அடையும் வகையில் சுரங்கத்துறை அமைச்சகம் முதலாவது சுரங்க ஸ்டார்டப் மாநாட்டை மும்பை ஐஐடியுடன் இணைந்து 2023, மே 29 அன்று நடத்தவுள்ளது. இதில் 150க்கும் மேற்பட்ட ஸ்டார்டப் நிறுவனங்கள், 20 பெரிய தொழில் நிறுவனங்கள் பங்கேற்கவுள்ளதாக திரு பரத்வாஜ் செய்தியாளர்களிடம் தெரிவித்தார்.